《愚堂为欧阳炳文作》
宋代·刘才邵

高怀从昔厌雄夸，宴坐虚堂玩物华。清簟疏帘无俗客，浇花洗竹当生涯。

风惊万木谁家曲，云拥千峰尽日衙。莫信韬光得深隐，鹤书终恐到君家。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。